Diari Oficial de la Generalitat Valenciana


Sumari del DOGV 8502, del 08-03-2019 (2019/2180)

Notificació de la sentència dictada en el procediment ordinari número 1740/2015.
--------------------------------------------------------------------------------

### Dades del document

Número de DOGV
:   8502

Data del DOGV
:   08-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2180


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el procediment ordinari número 1740/2015. [2019/2180]  
De: Transportes Alfonso Zamorano, SLU.  
Procuradora: María Luisa Fos Fos.  
Contra: Guillermo José Badimón Mas, Diego Rodríguez Martínez i Inverval Terrasolar, SLU.  
Procurador: Alberto Mallea Catalá.  
  
En aquest procediment ordinari seguit a instàncies de Transportes Alfonso Zamorano, SLU, contra Guillermo José Badimón Mas, Diego Rodríguez Martínez i Inverval Terrasolar, SLU, s'ha dictat una sentència que té l'encapçalament i part dispositiva, literalment, com es diu:  
  
  
«Sentència número 47/2019  
València, 11 de febrer de 2019  
  
M.ª Cristina López d'Haro Martín, magistrada jutgessa del Jutjat de Primera Instància número 21 València i partit, he vist aquestes actuacions de judici ordinari número 1740/2015, seguides a instàncies de la mercantil Transportes Alfonso Zamorano, SLU, representat per la procuradora dels tribunals senyora Fos Fos i assistit pel lletrat senyor Merelo Fos, contra Guillermo José Badimón Mas i Diego Rodríguez Martínez, representats pel procurador senyor Mallea Catalá i assistits pel lletrat senyor Alabau Ortega, i contra la mercantil Inverval Terrasolar, SLU, en situació de rebel·lia processal, i és procedent que dicte la següent resolució.  
  
Dispositiva  
Estime substancialment la demanda formulada per la mercantil Transportes Alfonso Zamorano, SLU, representat per la procuradora dels tribunals senyora Fos Fos, contra Guillermo José Badimón Mas i Diego Rodríguez Martínez, representats pel procurador senyor Mallea Catalá, i contra la mercantil Inverval Terrasolar, SLU, i declare la resolució per incompliment del contracte de préstec subscrit el 30 d'abril de 2009, així com el contracte subscrit el 17 de juny de 2014, i condemne Guillermo José Badimón Mas, Diego Rodríguez Martínez i la mercantil Inverval Terrasolar, SLU, a pagar de manera conjunta i solidària a l'actor la quantitat de 54.312,00 €, i a Guillermo José Badimón Mas i Diego Rodríguez Martínez, a més, a pagar de manera conjunta i solidària a l'actor la quantitat de 4.508,24 €, quantitats, totes aquestes, que produiran l'interés legal des de la data de presentació de la demanda (30.09.2015) fins a fer-ne el pagament total, i els interessos de l'article 576 de la Llei d'enjudiciament civil des d'aquesta resolució. Tot això, amb imposició de costes solidària a la part demandada. Recurs. Signatures.»  
I atés que aquest codemandat, Inverval Terrasolar, SLU, està en parador ignorat, expedisc aquest edicte a fi que li valga de notificació de forma deguda a aquest.  
  
València, 11 de febrer de 2019.- La lletrada de l'Administració de justícia: Míriam Muñoz Peiró.